Overgrebene er ifølge anklageskriftet sket tilbage i 1990erne og frem til 2006. Den 55-årige er tiltalt for at have anden kønslig omgang end samleje med sine tre sønner, der var ni-ti år, da overgrebene begyndte. Overgrebene er ifølge anklageskriftet sket på forskellige adresser i Nordjylland og på Sjælland, om bord på et fiskefartøj, ligesom den 55-årige er tiltalt for også at have haft seksuelt overgreb på den ene søn i Norge. Sønnerne er i dag sidst i tyverne. Nordjyllands Politi indledte i begyndelse af året efterforskningen, fordi den ældste af sønnerne har henvendt sig med en anmeldelse. - Vi ser det her som en meget grov sag, lød det fra Peter Rask, der er politiets anklager i sagen, tilbage i februar i forbindelse med, at den 55-årige blev anholdt. Strafferammen for den slags overgreb lyder på fængsel indtil seks år.

Referat:
Retten i Hjørring skal torsdag afsige dom over den 55-årig mand fra Hjørring, der er tiltalt for gentagne gange at have forgrebet sig seksuelt på sine tre sønner.